Sarajevo, 25.07.2017.god.

Broj: 0203-34564

Na osnovu člana 70. Zakona o javnim nabavkama („Službeni glasnik BIH“, broj 39/14), člana 37. Statuta Kliničkog centra Univerziteta u Sarajevu, člana 21 Pravilnika o javnim nabavkama Kliničkog centra Univerziteta u Sarajevu a na prijedlog Komisije za sprovođenje javne nabavke (Izvještaj Komisije za javne nabavke br. 0305-34092 od 21.07.2017. godine), Generalna direktorica donosi:

**ODLUKU**

o rezultatima okončanog pregovaračkog postupka sa objavom obavještenja za usluge održavanja medicinskih aparata/sistema i nabavku osnovnih rezervnih dijelova proizvođača opreme OLYMPUS

**I**

Za usluge održavanja medicinskih aparata/sistema i nabavku osnovnih rezervnih dijelova proizvođača opreme OLYMPUS dodjeljuje se okvirni sporazum ponuđaču SEDŽAN ingenering d.o.o. Sarajevo

**II**

Odluka stupa na snagu danom donošenja.

**O B R A Z L O Ž E NJ E**

Klinički centar Univerziteta u Sarajevu (u daljem tekstu KCUS) je poziv na pregovarački postupak sa objavom obavještenja o nabavci objavio na portalu javnih nabavki e-nabavke br.893-3-2-244-3-186/17 od 16.06.2017.godine u skladu sa članom 20. i članom 27. ZJN BiH (Sl. Glasnik 39/14) za izbor najpovoljnijeg ponuđača za usluge održavanja medicinskih aparata/sistema i nabavku osnovnih rezervnih dijelova proizvođača opreme OLYMPUS . Postupak javne nabavke se sprovodi na osnovu saglasnosti Generalne direktorice od 08.02.2017.godine i Odluke o pokretanju ponovljenog postupka javne nabavke br.0203-27383 od 15.06.2017.godine. Procijenjena vrijednost nabavke iznosi 55.000,00 KM bez PDV-a i to za usluge 25.000,00 i robe 30.000 KM bez PDV-a i zaključuje se okvirni sporazum na 12 mjeseci. Finansijska sredstva za realizaciju nabavke planirana su Planom javnih nabavki KCUS-a za 2017.godinu pod klasifikacijom „robe“ redni broj 47 i „usluge“ redni broj 17.

Na osnovu obavještenja o nabavci br. 893-3-2-244-3-186/17 od 16.06.2017.godine Tendersku dokumentaciju za poregovarčki postupak sa portala E-nabavke preuzela su četiri dobavljača. Do krajnjeg određenog roka za prijem ponuda, 03.07.2017 godine, dostavljena je jedna (1) ponuda i to ponuda ponuđača SEDŽAN ingenering d.o.o. Sarajevo.

Na osnovu obavještenja o nabavci i tenderske dokumentacije objavljene na portalu e-nabavke Komisija je pristupila provjeri dostavljene dokumentacije za I fazu (predkvalifikacije) i konstatovala da je ponuda formalno-pravno ispravna, odnosno da sadrži sve potrebne elemente zahtjevane pozivom.

Na osnovu Prijedloga Komisije za sprovođenje pregovaračkog postupka za vršenje usluga održavanja medicinskih aparata/ sistema i nabavke osnovnih rezervnih dijelova proizvođača Olympus u sistemu e-nabavke unešeni su podaci da ponuđač Sedžan ingenering d.o.o. Sarajevo ispunjava uslove predkvalifikacija.U skladu sa navedenim dana 10.07.2017.godine objavljen je poziv ponuđaču Sedžan ingenering za dostavljanje Inicijalne ponude za II fazu postupka. Zbog hitnosti i zahtjeva za održavanje i servisiranje medicinske opreme proizvođača Olympus instalirane na Pedijatrijskoj klinici otvaranje inicijalne ponude zakazano je za 13.07.2017. godine.

U skladu sa Pozivom za dostavljanje inicijalne ponude ponuđač Sedžan ingenering d.o.o. Sarajevo je dana 13.07.2017.godine na glavni Protokol KCUS-a dostavio ponudu. Komisija za sprovođenje postupka je konstatovala da je ponuda formalno- pravno i tehnički ispravna i da se može pristupiti pregovaranju.

Ponuđač je dostavio ponuda sa slijedećim cijenama i uslovima:

1. Cijena norma sata servisera bez PDV-a: 120,00 KM

2. Popunjeni obrasci za dijelove preventivnog održavanja po aparatu.

3. Cjenovnik preventivnih troškova održavanja po aparatu za ukupno 60 aparata.

Uslovi plaćanja: odgođeno plaćanje 60 dana po ispostavljenoj fakturi.

Obzirom da se radi o pregovaračkom postupku za koji je predviđeno postizanje povoljnijih uslova za Ugovorni organ na prijedlog Komisije da ponudu učini povoljnijom ponuđač je dao slijedeće povoljnosti:

1. na ponuđenu cijenu norma sata daje popust u iznosu 10%.
2. na cjenovnik rezervnih dijelova ponuđač daje popust u iznosu 2%.
3. Ponuđač je prihvatio uslove plaćanja: odgođeno 60 dana po ispostavljanju fakture.

Komisija je od ponuđača tražila da se na cjenovnik rezervnih dijelova umjesto ponuđenih 2%, razmotri mogućnost davanja popusta u iznosu od 5%. Predstavnik ponuđača Sedžan ingenering d.o.o. koji je ovlašteni certificirani serviser medicinske opreme proizvođača Olympus u toku pregovaračkog postupka nije mogao dati traženi popust bez konsultacije i dogovora sa proizvođačem opreme. Tek nakon konsultacije sa proizvođačem rezervnih dijelova Olympus biće usaglašeno koliki je popust na rezervne dijelove i tako će biti unešeno u konačnu ponudu. Na osnovu usaglašenih stavova sa predstavnikom ponuđača Sedžan ingenering d.o.o. Sarajevo, dogovoreno je da se Konačna ponuda za vršenje usluga održavanja medicinskih aparata/ sistema i nabavka osnovnih rezervnih dijelova proizvođača Olympus dostavi na glavni Protokol KCUS-a dana 20.07.2017

Ponuđač je u datom vremenskom roku na glavni Protokol KCUS-a dostavio konačnu ponudu koja je protokolisana pod br. 0305-33695 od 20.07.2017.godine.

Konačnom ponudom definisano je slijedeće:

1. Usaglašena cijena norma sata servisera bez PDV-a: 108,00 KM

2. Popust na cjenovnik rezervnih dijelova u iznosu od 5%

(koji je prikazan u dostavljenom tabelarnom cjenovniku rezervnih dijelova)

3. Uslovi plaćanja - odgođeno plaćanje 60 dana po ispostavljenoj fakturi.

Na osnovu svega navedenog Izvještajem br. 0305-34092 od 21.07.2017. godine Komisija predlaže da se Okvirni sporazum za vršenje usluga održavanja medicinskih aparata/ sistema i nabavku osnovnih rezervnih dijelova proizvođača Olympus zaključi sa ovlaštenim serviserom SEDŽAN ingenering d.o.o. Sarajevo sa elementima okvirnog sporazuma usaglašenim u toku pregovaračkog postupka a na osnovu dostavljene konačne ponude:

Cijena norma sata servisera bez PDV-a: 108,00 KM

Popust na cjenovnik rezervnih dijelova u iznosu od 5%

(koji je prikazan u dostavljenom tabelarnom cjenovniku rezervnih dijelova)

Uslovi plaćanja: odgođeno plaćanje 60 dana po ispostavljenoj fakturi.

Okvirni sporazum se zaključuje na period od 12 mjeseci a vrijednost Okvirnog sporazuma ne može preći iznos od 55.000,00 KM bez PDV-a i to: za usluge 25.000,00 i robe 30.000 KM bez PDV-a. Sastavni dio Okvirnog sporazuma čini i cjenovnik rezervnih dijelova.

Obzirom da je većina opreme proizvođača Olympus instalirana na Pedijatrijskoj klinici, imajući u vidu činjenicu da je u Tehnički sektor zaprimljen veliki broj zahtjeva za HITNE intervencije na medicinskoj opremi proizvođača OLYMPUS Komisija u Izvještaju br. 0305-34092 od 21.07.2017. godine predlaže da se po potpisivanju Odluke o okončanju postupka javne nabavke, odmah zaključi i okvirni sporazum kako bi se pristupilo servisiranju opreme.

Uzimajući u obzir naprijed navedeno, odlučeno je kao u dispozitivu ove Odluke

GENERALNA DIREKTORICA

Prof.dr. Sebija Izetbegović

**PRAVNA POUKA:** Svaki ponuđač koji ima legitiman interes za konkretan ugovor o javnoj nabavci i koji smatra da je ugovorni organ u toku konkretnog postupka dodjele ugovora prekršio jednu ili više odredbi Zakona o javnim nabavkama BiH („Službeni glasnik BIH“, broj 39/14) i/ili podzakonskih akata, ima pravo uložiti žalbu ugovornom organu u roku od 5 dana po prijemu Odluke o izboru, shodno Članu 99. i Članu 101. Zakona o javnim nabavkama BiH.

Dostaviti:

- Ponuđaču;

- a/a